Շուրթերը շարժվեցին հանկարծ, ու խաչի մոտ եղողներն այնքա՜ն պարզորոշ լսեցին Նրա խոսքերը. «Հա՛յր, ների՛ր նրանց, որովհետև չգիտեն, թե ինչ են անում»: Չէ՜, նրանք լավ գիտեին՝ ինչ են անում, նրանք վաղուց էին մտադիր սա անել: Չլիներ դավաճան Հուդան իր երեսուն արծաթով, կգտնեին մեկ ուրիշին, չէ՞ որ մեր օրերում էլ դավաճանների ու շողոքորթների պակաս չկա… Բայց Նա ներում էր հայցում… անգամ խաչի վրա հավաքում էր Իր վերջին ուժերն, ու արնաքամ մարմինն աղաղակում էր երկինք՝ «Հա՛յր, ների՛ր նրանց»: